Ansatte ved Galtvort høyere skole for hekseri og trolldom

Dette er en liste over fiktive **personer som har vært ansatt ved [[Galtvort høyere skole for hekseri og trolldom]]** i bok- og filmserien Harry Potter.
## Albus Humlesnurr
:*Se utdypende artikkel, [[Albus Humlesnurr]]*
Rektor ved Galtvort frem til bok seks, Harry Potter og halvblodsprinsen

## Alekto og Argel Misfall
**Alekto og Argel Misfall** er dødsetere som hovedsakelig er med i den syvende Harry Potter-boken, *[[Harry Potter og dødstalismanene]]*. De er til stede med en liten rolle i *[[Harry Potter og halvblodsprinsen]]* hvor de er vitner til at Severus Slur myrder Albus Humlesnurr. I *[[Harry Potter og dødstalismanene]]* har Slur blitt rektor ved skolen og ansetter Misfallene som lærere ved Galtvort høyere skole for hekseri og trolldom

**Argel Misfall** er lærer i Forsvar mot svartekunster, som i løpet av boka endrer navn til bare *svartekunster*, hvor elevene har praksis i forbannelser som kan skade eller torturere andre mennesker.

**Alekto Misfall** er lærer i valgfaget Gompologi etter at det er blitt obligatorisk og forteller elevene hvordan verden vil bli et bedre sted når Voldemort tar over, fordi de får vist gompene deres rette plass. Hun mener at gomper er som ville dyr, som uten grunn omtrent har jaget trollmennene i dekning, men at i det nye trollmannsstyret vil alt bli mye bedre når man fjerner hemmeligholdsstatuttene for magi.

De er også sjefene for avstraffelse og ber alle lærere sende elevene til dem om de gjorde ugagn. Men de gjorde det ikke, om de kunne ungnå det, ettersom Misfallene utførte Martyriusforbannelsen og Sectumsemper på elever som hadde arrest eller sa imot dem i en time.
Alecto Carrow som hun heter på engelsk var en Fyrst Voldemorts hengivne lakeier, 

## Argus Nask

Argus Nask er vaktmester ved Galtvort høyere skole for hekseri og trolldom. Selv om han har et ganske skrudd syn på hva som er en akseptabel måte å straffe slemme elever på, er han ikke en ond figur. Han har veldig kort lunte, og når han blir sint, blir han veldig sint. Dette har gjort ham veldig upopulær hos elevene. Nask er også blant de få på skolen som har nesten full oversikt over de hemmelige gangene og rommene som finnes på skolen.

Nask har en huskatt ved navn fru Hansen. Hvis fru Hansen oppdager at en elev gjør noe som ikke er fullstendig etter reglene, dukker Nask opp på få sekunder. Katten er kjent for å følge Gygrid over alt når han er oppe på skolen, visstnok etter Nask sine ordre.

Navnet *Argus* kommer fra gresk mytologi, der det var navnet til en kjempe med 100 øyne. Kjempen var gudinnen Heras livvakt. Det engelske etternavnet hans er «Filch», som betyr «å stjele», dette er nok også grunnen til at Torstein Bugge Høverstad har oversatt navnet hans til *Nask*. 

I filmene blir Nask spilt av David Bradley.

Nask har bestandig forsøkt å innføre de «gamle straffemetodene» på Galtvort igjen. Disse straffemetodene innebar at elevene ble hengt etter armene nede i fangekjelleren i flere dager e.l.. I *[[Harry Potter og Føniksordenen]]*, da Venke Dolorosa Uffert tok over som rektor ved Galtvort, fikk han ønsket sitt oppfylt en kort periode. Nask kalte Uffert det beste som noensinne hadde skjedd ved Galtvort, noe som betydde at han var den eneste av de ansatte ved Galtvort som var på Ufferts side.

Nask, fru Hansen og Blodbaronen(husspøkelse i Smygard) er poltergeisten Gnavs største fiende, og de er stadig i krig mot ham. Harry og vennene hans blir av og til involvert i disse konfliktene, men de velger vanligvis ikke å ta parti, da de ikke syns noe særlig om noen av partene.

I *[[Harry Potter og Mysteriekammeret]]* ble det avslørt at Nask er en futt (en person med magiske foreldre, men som ikke selv er magisk), da Harry oppdaget av han prøvde å lære seg grunnleggende magi igjennom et brevkurs.

## Armando Duppel

Armando Duppel var rektor ved Galtvort høyere skole for hekseri og trolldom før Albus Humlesnurr, i den tiden da en ung Fyrst Voldemort, Tom Venster, studerte ved skolen, og åpnet Mysteriekammeret. Dette førte til at en elev døde under Duppels ledelse av skolen, nemlig Stønne-Stina.

Duppel nektet å la Tom være ved skolen over sommerferien. Dette ble sett av Harry Potter gjennom et minne i Tom Vensters dagbok. Duppel sluttet som rektor i 1955; det er ukjent om han sa opp eller døde. Duppel ble deretter et portrett i Galtvort ved rektorens kontor.

## Finius Persillius

Finius Persillius Svaart, mer kjent som *Finius Persillius*, er tippoldefar til Sirius Svaart, og var rektor på Galtvort høyere skole for hekseri og trolldom. Han sies å ha vært den mest upopulære rektoren Galtvort noensinne har hatt. Finius portrett henger på kontoret til rektoren sammen med portretter av samtlige av de andre rektorene som har vært ved skolen. Han har også et portrett i Grimold Plass 12, slik at han kan bevege seg mellom portrettene, og fungere som en budbringer mellom rektorens kontor og hovedkvarteret til føniksordenen.

I likhet med de andre portrettene, hjelper Finius den nåværende rektoren, om enn noe motvillig. Han kommer særdeles dårlig overens med tippoldebarnet sitt (Sirius), samt at han misliker yngre personer.

Finius Persillius heter *Phineas Nigellus* på engelsk. Det engelske navnet «Nigellus» betyr «lille sorte» på latinsk. 

J. K. Rowlings valg av fornavn har også en mening. I bibelen er Phineas sønnesønn av Aaron. Han er en yppersteprest som tar livet av to elskere fordi de tilhører forskjellige etniske grupper. Hans eksempel har blitt brukt til å forsvare angrep på par av forskjellig etnisk opprinnelse igjennom hundreårene. Dette samsvarer med familien Svaart sitt familiemotto.

### Finius Persillius sitt familietre

## Carita Borre
Lærer i gompologi, mente at gomper bare var positivt, og at disse burde inkluderes i det magiske samfunn- Ble derfor drept av Voldemort i slutten av juli 1997.

## Florens
:*Florens er også et annet navn på den italienske byen [[Firenze]].*

Florens er en kentaur og opptrer i bok én, fem, seks og Harry Potter og Dødstalismanene i serien.

Florens' første opptreden kommer mot slutten av *[[Harry Potter og De vises stein]]*, der han redder Harry fra onde Fyrst Voldemort i den forbudte skogen. Etter å ha båret Harry i trygget på ryggen sin, blir Florens involvert i et sammenstøt med de andre kentaurene i skogen, som protesterer på den symbolske meldingen Florens sender ut ved å bære Harry, som om kentaurer er hester og underordnet mennesker. De krangler videre om kentaurenes oppgave med å lese fremtiden i stjernene, og om det er riktig å blande seg inn i fremstillingen av den framtiden. Florens blir værende sammen med flokken sin.

Figuren opptrer ikke igjen før i *[[Harry Potter og Føniksordenen]]*, der han blir ansatt av rektor Humlesnurr til å ta over clairvoyansetimene ved Galtvort etter at Rakel Rummelfiold får sparken av Storinkvisitoren. Da Harry ser Florens i den første timen han har med elevene, er det tydelig at Florens har blitt angrepet, og det kommer fram at han faktisk ble kastet ut av kentaurflokken fordi han svarte på Humlesnurrs bønn om hjelp. Florens ignorerte de andre kentaurenes tabu om å assistere mennesker fordi han følte han hadde en plikt til å hjelpe Humlesnurr kampen mot Fyrst Voldemort. I slutten av den femte boken forblir Florens ved skolen som lærer, og i den sjette boken deler han på lærerpliktene med en gjeninnsatt professor Rummelfiold, en situasjon hun finner svært usmaklig. Grunnen til at Humlesnurr beholder dem begge, er som han forklarer til Harry, at han ikke kan be noen av dem om å forlate Galtvort: Rummelfiold er ettersøkt av dødseterne på grunn av profesien hun ga om Harry og Voldemort, og Florens har ingen andre steder han kan dra til, siden han er sparket ut av flokken.

Florens' opptreden i filmen er mye mer dyrisk enn den som blir beskrevet i bøkene; i historien blir han beskrevet med hvit-blondt hår og blå øyne, og jentene ved skolen blir tilsynelatende veldig tiltrukket, i det minste av hans øvre halvdel. Det er Ray Fearon som har Florens' stemme i filmene.

Florens heter *Firenze* på engelsk, sannsynligvis oppkalt etter den italienske byen. Byen Firenze heter ironisk nok *Florence* på engelsk.

## Alastor Bister

Alastor «Galøye» Bister er en tidligere svartspaner, som etter at han gikk av med pensjon, brukte det meste av sin tid på å jobbe for Føniksordenen Han ble drept under et oppdrag for Føniksordenen i Harry Potter og dødstalismanene.

Som erfaren svartspaner (Bister har mistet et øye, en fot og deler av nesen i diverse oppdrag), er han forsiktig &ndash; noen vil kanskje si på grensen til paranoid &ndash; og nekter å spise eller drikke noe han ikke selv har tilberedt. Han er kanskje ekstra mistenksom på grunn av sitt magiske øye (som han har fått som erstatning for øyet han har mistet), som kan se gjennom vegger, dører og baksiden av hans eget hode. Det er dette magiske øyet, som svirrer og snurrer i alle retninger for å få med seg alt, som er opphavet til kallenavnet «Galøye».

I *[[Harry Potter og Ildbegeret]]* var Bister ansatt ved Galtvort som lærer i forsvar mot svartekunster. Før skoleåret begynte, ble han imidlertid låst inn i en kiste av Bart Kroek jr., en av Fyrst Voldemorts tilhengere. Kroek jr. tok polyksir for å få Bisters utseende, og erstattet ham som lærer ved skolen. Takket være det faktum at polyksir er avhengig av en del av den man vil ta utseendet til (for eksempel et hårstrå) for å virke, holdt Kroek jr. Bister i live igjennom hele skoleåret. Bisters vane med å ikke drikke annet enn det han har i flasken sin, hjalp Kroek jr. å ta polyksiren regelmessig uten at det vakte oppmerksomhet.

Den kvelden den siste oppgaven i Tretrollmannsturneringen ble holdt, forsøkte Kroek jr. å ta livet av Harry Potter, men ble stoppet av Albus Humlesnurr og Minerva McSnurp. Siden han hadde glemt å ta polyksir den siste timen, returnerte Kroek jr. til sin egen form, og under påvirkning av et sterkt sannhetsserum tilsto han alt. 

Den første gangen Harry møtte den ekte Bister, var like før sitt femte år ved Galtvort, i *[[Harry Potter og Føniksordenen]]*. I den boken har Bister slått seg sammen med den nylig gjenforente Føniksordenen, og han er vanligvis akkompagnert av andre medlemmer av ordenen, slik som Nymphadora Dult og Remus Lupus, spesielt mens de er på oppdrag med å beskytte Harry. På slutten av Harrys femte skoleår er Bister en av ordens-medlemmene som reddet Harry og vennene i Magidepartementet. Bister blir drept i starten av bok syv.

Alastor (som betyr «hevner») er en husholdningsgud i gresk mytologi, som blir påkalt av familier for å bringe sinne til de som har gjort dem galt.

## Rubeus Gygrid
:*For utfyllende artikkel, se [[Gygrid]]*

## Gyldeprinz Gulmedal

Gyldeprinz Gulmedal (Merlinordenen av tredje klasse, æresmedlem av Forsvarsligaen mot Svartekunster og fem ganger vinner av «Heks og Hørs» konkurranse for «mest sjarmerende smil») var kjendis i magikerverdenen, og hadde skrevet flere bøker om mørke skapninger og hans møter med dem. Han har blondt, bølgete hår, og bemerkelsesverdig rette tenner. Han er ekstremt selvopptatt. Selv om han har stjernestatus i magikerverdenen, er de fleste fans av ham middelaldrende kvinner og tenåringsjenter (som syns han er spesielt attraktiv).

Gyldeprinz Gulmedal ble professor Gyldeprinz Gulmedal da han, skoleåret 1992&ndash;1993, ble ansatt som lærer i Forsvar mot svartekunster ved Galtvort høyere skole for hekseri og trolldom. I sin første time, ga han andreårsstudentene en prøve som ikke hadde noe med faget å gjøre, men isteden handlet om biografien hans, med spørsmål om hvilken farge som var hans favorittfarge, og hva hans fremtidsplaner var. Han var ikke spesielt populær blant de andre lærerne, og spesielt dårlig likt av Severus Slur, som også ønsket å undervise i faget Forsvar mot svartekunster. Lærere og elever lærte seg etter hvert å tolerere ham, og Hermine Grang ble etter hvert forelsket i ham, noe Harry og Ronny ikke likte. Han ble også mislikt av Harry, delvis fordi Gulmedal trodde Harry hadde fløyet i en bil til skolen sammen med Ronny fordi han ønsket oppmerksomhet, og fordi Gulmedal fjernet alle knoklene i Harrys ene arm etter at han hadde brukket den i en rumpeldunkkamp. Gulmedal trodde at da Harry hadde opptrådt i «Aftenprofeten» sammen med ham, hadde det gitt Harry ideer om at han kunne bli kjendis. Senere trodde Gulmedal at Harry delte ut signerte fotografier av seg selv på grunn av ham.

Gyldeprinz Gulmedal ble avslørt som en bedrager da han avslørte at han ikke hadde utført de utrolige bedriftene han hadde beskrevet i bøkene sine, men tvert i mot hadde stjålet andres historier, og senere utført minneformler mot dem for at de ikke skulle huske at de selv hadde gjort de Gulmedal skrev om. Dette tilsto Gulmedal overfor Harry og Ronny da han forsøkte å stikke av sånn at han skulle slippe å lete etter Mysteriekammeret i bok 2. Han prøvde også å modifisere litt på hukommelsen til Harry og Ronny slik at de ikke kunne fortelle andre om bedrageriet hans, men formelen slo tilbake på ham på grunn av at han utførte den med Ronnys ødelagte tryllestav. Som en følge av dette mistet Gulmedal hukommelsen, og ble sendt til St. Mungos hospital for magiske sykdommer og skader. Ved juletider i 1995 møtte Harry Gulmedal på sykehuset. Gulmedal fikk sakte tilbake hukommelsen, og han fortalte Harry at nå var han så flink at han kunne skrive løkkeskrift. Gulmedal mottok fortsatt fanbrev, men han skjønte ikke selv hvorfor.

### Gulmedals fortid
Ingenting er avslørt av Gulmedals opprinnelse. Gulmedal påstår at han en gang var et null, og forsøkte å bli oppdaget som barn, men feilet.

### Eksterne lenker
* Ekstra informasjon om Gulmedal fra J. K. Rowling 

## Horatsion E.F. Snilehorn
Horatsion E. F. Snilehorn skal etter beksrivelsen være usedvanlig fet, skallet og ha hvalrossbart. Han var tidligere husstyrer for Smygard og lærer i eliksirer. Etter en bekymringsløs tid som pensjonist kom han igjen tilbake til skolen og til jobben som eliksirlærer. Severus Slur, som tidligere hadde hatt denne stillingen, tok da over jobben som lærer i forsvar mot svartekunster.

Snilehorn grunnla en slags klubb på skolen hvor hans favorittelever var medlemmer. Denne klubben kalte han for *[[Snileklubben]]*. Disse favorittelevene var elever som var veldig skoleflinke, eller hadde gode forbindelser, og som således ville komme til å oppnå noe stort. Snilehorn var vennlig mot dem og smisket, slik at han senere fikk veldig gode forbindelser.

Det var Snilehorn som fortalte Tom Venster om hva malacruxer er, ettersom Venster lot som om det var til en skoleoppgave, noe som Snilehorn ikke trodde på. Snilehorn angrer fortsatt på dette, faktisk så mye at han til og med tuklet med sin egen hukommelse for at ingen kunne få det ut av ham ved hjelp av psykoblokking. Albus Humlesnurr visste at det var uhyre viktig å få se det ekte minnet, så han fikk Harry Potter (som var blitt Snilehorns absolutte favorittelev) til å prøve om å få det ut av ham. Harry greide det med nød å neppe både ved å få Snilehorn til å drikke seg så full at han ville gjøre nesten hva som helst. Ettersom Severus Slur senere drepte Humlesnurr, kunne han selvsagt ikke vise seg i offentlighet lenger, og da ble Snilehorn på ny husstyrer for Smygard.

### Favorittelever
Dette er noen av Snilehorns favorittelever:
* Lilly Eving
* Harry Potter
* Hermine Grang
* Gulla Wiltersen
* Colon Mc.Merk
* Blaise Zabini
* Nilus Langballe
* Tom Dredolo Venster
* Gwenog Hansen (kaptein for rumpeldunklaget Holyhad-harpyene)
* Barrabas Kjenning (redaktør av trollmannsavisa "Aftenprofeten")

## Rolanda Hopp

Madam Hopp er lærer i faget flyvning ved Galtvort, og dommer ved rumpeldunkkampene som spilles ved skolen. Hun har grått hår som er klippet kort, og gule, haukelignende øyne. Madam Hopp lærte å fly på en av de gamle «Sølvpilene» som ikke lenger lages.

I likhet med Professor Krengle har ikke Madam Hopp et offisielt fornavn. Ifølge Internet Movie Database er det Xiomara.

Madam Hopp ble spilt av Zoe Wanamaker i *[[Harry Potter og De vises stein (film)|Harry Potter og De vises stein]]*. Hun dukket derimot ikke opp igjen i den andre filmen, siden Wanamaker bare hadde signert kontrakt for én film.

I bøkene dukker hun derimot stadig vekk opp som dommer i rumpeldunkkampene. Bare en gang har hun overlatt den rollen til en annen lærer, nemlig Severus Slur. Hun har også fått oppgaven å passe på Griffinglaget mens de hadde rumpeldunktreninger i *[[Harry Potter og Fangen fra Azkaban]]*, da hun skulle passe på griffinglaget mot Sirius Svart. Hun ble satt til spesielt å passe på Harry, men sovnet av et par ganger.

## Irma Knipe

Madam Knipe er bibliotekar ved Galtvort høyere skole for hekseri og trolldom. I bøkene er hun beskrevet som en «underernært gribb» som forsøker å beskytte bøkene sine fra studenter ved å forhekse dem med rare forhekselser.

Da Harry, Ronny og Hermine forsøkte å finne ut hvem Nicholas Flamel var i *[[Harry Potter og De vises stein]]* var Madam Knipe et stort hinder. Hun kunne derimot ikke hindre dem i å hente ut en bok fra den restrikerte sonen i biblioteket i *[[Harry Potter og Mysteriekammeret]]*, siden de hadde en signert lapp fra Gyldeprinz Gulmedal. Det Madam Knipe kanskje er mest kjent for, er den gangen hun fikk Harry og Gullas skolesaker til å jage dem ut av biblioteket på grunn av at de tok med seg sjokolade inn dit.

I boken *[[Rumpeldunk gjennom tidene]]* (som gir inntrykk av å være en bok publisert for gomper, kopiert fra en av bøkene i Galtvorts bibliotek), er Madam Knipe nevnt i forordet skrevet av Albus Humlesnurr. Hun blir beskrevet som ekstremt motvillig til å la en av bøkene hun passer på bli gjort tilgjengelig for gomper. Humlesnurr måtte til slutt «brekke fingrene hennes av bokryggen en etter en» for å få tak i den. Hun skriver også en advarsel til leserne, der hun truer med at konsekvensene av å behandle boken dårlig vil være «så forferdelige som jeg greier å gjøre dem».

I *[[Harry Potter og Halvblodsprinsen]]* spøker Harry og Hermine om at madam Knipe og Argus Nask kanskje har et hemmelig forhold, men det blir aldri bekreftet i boken.

Madam Knipes opptredener i den andre filmen var mange, men hun fikk aldri prate.

### Madam Knipe på andre språk

### Eksterne lenker
* Madam Knipe på «Harry Potter Lexicon»

## Minerva McSnurp
:*For utdypende artikkel, se [[Minerva McSnurp]]*

## Pomona Stikling

Professor Pomona Stikling (født 15. mai (år ukjent)) er lærer i urtologi og leder for huset Håsblås ved Galtvort høyere skole for hekseri og trolldom. Hun er en plump, smilende liten heks, som bruker utslitte kapper som er fulle av jord, og en sammenstoppet gammel hatt over det grå håret sitt.

Professor Stikling blir spilt av Miriam Margolyes i filmene.

Stiklings mest bemerkelsesverdige prestasjon i Harry Potter-bøkene er å ha forberedt en slags medisin av alruneplanten som hun kan gi til de som ble forsteinet i *[[Harry Potter og Mysteriekammeret]]*. Hun opptrådte senere i *[[Harry Potter og Ildbegeret]]*, der hun lagde en sterk kvisekrem av byllerotpuss.

Senere i det samme skoleåret ble hun valgt for å trøste Anton Djervell og hans kone etter deres sønn Fredrik Djervells død.

I *[[Harry Potter og Føniksordenen]]* aksepterer hun Harry Potters historie i *Kleggen* om at Fyrst Voldemort har returnert. Hun ga Harry 20 poeng til Griffing for å gi henne en potteplante, men som egentlig var fordi Harry fortalte historien.

I *[[Harry Potter og Halvblodsprinsen]]* slåss professor Stikling mot dødseterne sammen med kollegaene Minerva McSnurp, Filius Pirrevimp og fem studenter fra Humlesnurr-legionen. Professor Stikling er en av hovedforsvarerne for å holde Galtvort åpen etter Humlesnurrs død, og sier at Humlesnurr ville ha hatt det på den måten. Hun var med i Humlesnurrs begravelse, der hun ble sett renere enn hennes studenter noen gang tidligere hadde sett henne.

### Navnet
Det norske etternavnet *Stikling* har sannsynligvis Torstein Bugge Høverstad valgt fordi å ta *[[stikling]]er* er en metode for vegetativ formering av planter. Fornavnet *Pomona* er navnet på den romerske gudinnen av frukttreær og hagebruk. Det engelske etternavnet «Sprout» er et engelsk verb som betyr «å vokse (skudd eller knopper)», det er også en kortversjon av det engelske ordet for rosenkål; «brussels sprout».

## Wilhelmina Gnureplank

Wilhelmina Gnureplank er en vikarlærer ved Galtvort høyere skole for hekseri og trolldom. Hun er vikarlærer i faget Stell av magiske vesener de gangene Gygrid av ulike grunner ikke kan møte opp. Hun opptrer for første gang i *[[Harry Potter og Ildbegeret]]* da Gygrid ikke kan holde undervisningen, og igjen i *[[Harry Potter og Føniksordenen]]*, da Gygrid er på oppdrag for Albus Humlesnurr. Professor Gnureplank er en mer populær lærer blant de aller fleste elevene enn det Gygrid er. Dette kan ha sammenheng med at Gnureplank holder undervisning i hvordan man skal passe på Enhjørninger og andre vakre, snille dyr.

Veldig lite er kjent om professor Gnureplank, bortsett fra at hun er en veldig flink lærer, som til og med består Venke Dolorosa Ufferts inspeksjoner med glans. Hun er sindig, glad og effektiv, og besvarer Ufferts spørsmål uten å miste temperamentet eller å legge skylden for at noe har gått galt på noen. Hun sier at hun er veldig fornøyd med måten Humlesnurr driver skolen på. I *[[Harry Potter og Føniksordenen]]* stoler Harry såpass mye på henne at han lar henne helbrede uglen sin, Hedvig, da hun blir skadet.

## Professor Kiste

Professor Kiste er et spøkelse og lærer ved Galtvort høyere skole for hekseri og trolldom, og underviser i faget magihistorie. Det blir sagt at han døde mens han tok en lur på lærerværelset, men at han ikke oppdaget det selv, og fortsatte undervisningen som om ingenting hadde hendt. Mange spekulerer i om han faktisk ikke vet at han er død ennå. Han blir beskrevet som en utrolig kjedelig lærer, som bare messer fram det han underviser i en monoton tone, og det mest interessante i timene hans er da han kommer inn i rommet gjennom en tykk, solid vegg. Det har til og med hendt at Hermine har mistet konsentrasjonen i Kistes timer.

Kiste har ikke opptrådt i filmene. Hans forklaring i den andre boken om legenden rundt Mysteriekammeret ble gitt av professor McSnurp i filmen.

## Quirinus Krengle

Professor Krengle er lærer i faget forsvar mot svartekunster i Harrys første år ved skolen.

Krengles fornavn er ikke nevnt i bøkene, men det offisielle kortspillet og J.K. Rowling selv oppgir «Quirinus» som hans fornavn. 

### Historie
Før Harry starter sitt første år ved Galtvort, brukte Krengle et år på å få litt praktisk erfaring innen forsvar mot svartekunster. Ryktene sa at han hadde møtt vampyrer i den sorte skogen. Han opptrådte nervøst og stammende helt siden han returnerte. Det blir avslørt at Krengle møtte en såvidt levende Fyrst Voldemort på denne reisen. Voldemort lurte den unge og naive Krengle til å bli med på den mørke siden, og brukte ham i en plan om å stjele De vises stein fra hvelv 713 i magikerbanken Flirgott. Heldigvis hadde Gygrid fjernet steinen fra hvelvet tidligere den samme dagen for å bringe den til Galtvort.

Voldemort bestemte seg for at han måtte holde et øye med Krengle, så han bestemte seg for å dele kropp med ham. For å skjule det faktum at Voldemorts fjes var på baksiden av hodet sitt, måtte Krengle ha på seg en lilla turban.

Etter at han returnerte begynte Krengle å oppføre seg nervøst, sannsynligvis for at folk ikke skulle mistenke ham for noe. Han forklarte turbanen med at det var en gave fra en afrikansk prins for å bli kvitt en zombie for ham. Selv førsteklassen han hadde i forsvar mot svartekunster trodde ikke på historien, siden han ble rosa og begynte å prate om været da han ble spurt om hvordan han ble kvitt zombien.

For å holde Voldemort i live, måtte Krengle ta livet av enhjørninger i Den Forbudte Skogen og drikke blodet deres.

På allehelgensnatt slapp Krengle et troll inn på skolen som en avledingsmanøver, og dro deretter til korridoren i fjerde etasje der De vises stein var gjemt. Severus Slur, som allerede mistenkte Krengle for å drive med noe muffens, dro til fjerde etasje for å stoppe ham.

For å finne ut hvordan han skulle komme seg forbi Nussi fikk Krengle Gygrid til å drikke seg full, og ga ham deretter et drageegg. Han greide å lure informasjonen fra Gygrid. Deretter sendte Krengle et brev til Albus Humlesnurr der han skrev at Magidepartementet trengte hans hjelp, og at han måtte komme dit med en gang. Krengle brukte dette som avledingsmanøver og dro for å stjele steinen. Han var imidlertid ikke den eneste som dro etter steinen; Harry, Ronny og Hermine dro etter ham (bortsett fra at de trodde det var Severus Slur som skulle stjele steinen, og ikke Krengle).

Harry støtte på Krengle i det siste kammeret. Der oppdaget Harry at Voldemorts fjes var på baksiden av Krengles hode, og i den påfølgende kampen døde Krengle, siden han ikke kunne berøre Harry uten å bli brent. Humlesnurr fortalte senere at Voldemort hadde forlatt Krengle for å dø, og viste like lite nåde overfor sine tilhengere som sine fiender.

## Filius Pirrevimp

Professor Filius Pirrevimp (født 17. oktober, år ukjent) er lærer i faget *[[Fag_ved_Galtvort#Trylleformler|trylleformler]]*, og leder for huset Ravnklo. Pirrevimp er halvt gnom, og har derfor empati med Gygrid, som er halvt jøtul. Siden han er halvt gnom, er han veldig lav, og har en stabel bøker på stolen sin, slik at han kan se over kateteret. Han har hvitt hår, og har undervist i alle fall siden Jakob Potter og vennene hans gikk på skolen. 

I Harry Potter og Halvblodsprinsen blir Pirrevimp bedt av Minerva McSnurp å spørre om Severus Slur kan komme og hjelpe Føniksordenen i kampen mot dødseterne. Dessverre lammet Slur Pirrevimp og slo seg sammen med dødseterne. Det hele endte til slutt med at Slur tok livet av rektor Albus Humlesnurr.

I trylleformeltimene blir Pirrevimp ofte truffet av formler som er dårlig innsiktet eller feil utført, noe som sender ham flyvende rundt i rommet.

Pirrevimp heter «Flitwick» på engelsk, et navn som kan komme fra byen Flitwick. Det kan også være en kombinasjon av ordet «flit» (å bevege seg raskt og lett) og «wick» (et ord fra Nord-England som betyr livlig). Hans norske etternavn *Pirrevimp* kommer sannsynligvis av at han er liten. Fornavnet Filius kommer av det latinske ordet for sønn.

Warwick Davis hadde rollen som Pirrevimp i de første to filmene. Han spilte også en gnom i Flirgott (magikerbanken) i den første filmen. Han returnerte i rollen som Pirrevimp i den fjerde filmen, *[[Harry Potter og Ildbegeret (film)|Harry Potter og Ildbegeret]]*, men her har regissør Mike Newell endret utseendet hans slik at han har kortklipt, sort hår og ser mye yngre ut enn tidligere.

## Professor Schkummel

Professor Schkummel (fornavn ukjent) er lærer i Astronomi. Hun opptrer veldig sjelden i bøkene. Astronomitimene blir holdt ved midnatt på toppen av astronomitårnet, det høyeste tårnet ved Galtvort som ellers er forbudt område for elevene.

Professor Schkummels første opptreden er i *[[Harry Potter og Mysteriekammeret]]*, der hun hjelper til med å flytte en forsteinet Julius Finkenfjær til sykestuen. Hun opptrer igjen på juleballet i *[[Harry Potter og Ildbegeret]]*, der hun danser en nervøs twostep med (det hun tror er) professor Bister, som er en mann.

## Professor Vektor

Professor Vektor er lærer i Aritmantikk, som er Hermine Grangs favorittfag. Hun opptrer sjelden i bøkene. Hun liker å gi elevene sine store mengder komplisert hjemmearbeid.

En «vektor» er en matematisk term som betyr kvantitet, fart er for eksempel spesifisert av en størrelse og en retning.

## Pussi Pomfrit

Madam Pussi Pomfrit er magisk sykepleier. Hun er sjefen på sykestua ved Galtvort og blir beskrevet som en streng, men veldig flink sykepleier som tar yrket sitt seriøst.

Madam Pomfritt opptrådte ikke i filmversjonen av *[[Harry Potter og De vises stein (film)|Harry Potter og De vises stein]]*, men i film 2 opptrer hun i Gemma Jones' skikkelse.

I den første boken må Ronny besøke Madam Pomfrit etter å ha blitt bitt av Norbert, Gygrids babydrage (en Norsk kamrygg). Ronny sier til Pomfrit at han ble bitt av en hund, siden sannheten ville bety trøbbel for Gygrid. Etter at Harry sloss mot professor Krengle i fangekjelleren, lå han tre dager i koma i sykestua.

Madam Pomfrit hjalp Harry i *[[Harry Potter og Mysteriekammeret]]* ved å få benene i armen hans til å gro tilbake, etter at Gyldeprinz Gulmedal gjorde et mislykket forsøk på å reparere den brukne armen til Harry (og endte opp med å fjerne alle benene i armen i stedet). I den samme boken må Hermine til sykestuen etter at hennes forsøk på å forvandle seg til Milly Bylling ved hjelp av polyksir endte med at hun forvandlet seg til halvt katt.

Etter at Venke Dolorosa Uffert lammet Minerva McSnurp i *[[Harry Potter og Føniksordenen]]* for å få henne unna veien, sa Madam Pomfrit at hun ville si opp i protest, hvis det ikke var for at hun var så redd for hva som ville skje med studentene om hun ikke var ved skolen.

I *[[Harry Potter og Halvblodsprinsen]]* tar Pomfrit vare på Ronny etter at han blir forgiftet, og da Harry får hull i hodet under en rumpeldunkkamp. Hun blir veldig forstyrret av Albus Humlesnurrs død, og gråter da det blir avslørt ved sykestuen av Harry hvordan Severus Slur drepte Humlesnurr med trylleformelen *[[Avada Kadavra]]*.

### Navnebetydningen
På engelsk heter Pussi Pomfrit *Poppy Pomfrey*. «Poppy» er det engelske ordet for valmue, som er en av de eldste kjente medisinske planter. Opiumvalmuen har blitt brukt som smertestillende i tusenvis av år, og ekstraktet av planten, morfin, er det mest brukte smertestillende middelet i hele verden. Begge er også kjent som avhengighetsskapende og blir brukt som narkotikum.

## Rakel Rummelfiold

Rakel Rummelfiold er tippoldebarn av den anerkjente synske Cassandra Rummelfiold Vablatsky. Selv om hun ofte sammenlignes med Cassandra, lever hun ikke opp til sin forgjenger, siden hun bare har gitt to verifiserbart korrekte profetier. Rummelfiold ble spilt av Emma Thompson i den tredje filmen i serien.

### Rummelfiold ved Galtvort

Rakel Rummelfiold er lærer i faget clairvoiance. Harry Potter og vennene hans Ronny Wiltersen og Hermine Grang synes Rummelfiold er en bedrager, et syn enkelte lærere ved skolen (spesielt Minerva McSnurp) deler. Hennes troverdighet som synsk blir undergravet av hennes vane med å gi gjentatte forutsigelser hvert år om at en av hennes elever vil avgå ved døden &ndash; en forutsigelse som ennå ikke har gått i oppfyllelse. Rummelfiold har vanligvis på seg en hel del smykker, kapper og sjal dekket med skinnende paljetter, og tykke briller som får øynene hennes til å virke forstørret. Hun snakker med en overjordisk og slørete stemme. Klasserommet der Rummelfiold underviser i clairvoiance er i nordtårnet i slottet Galtvort. Et peisbål brenner bestandig, og avgir en tungt parfymert lukt som får elevene til enten å sovne eller å gi vidunderlige forutsigelser om framtiden. 
 
I løpet av Harrys tredje år ved skolen (hans første med clairvoiance som fag) begynner Rummelfiold å forutse hans bortgang. I løpet av hver time etter dette, fortsetter hun å insinuere at hans død vil komme når som helst, til Harry og hans venners store irritasjon. Etter hvert, delvis på grunn av Rummelfiolds vane med å forutse Harrys død, slutter Hermine i faget. Harry og Ronny fortsetter studiene inntil sitt sjette år ved skolen, hvor de også slutter i faget.

I 1996 blir Rummelfiold satt på prøvetid av Venke Dolorosa Uffert, Galtvorts storinkvisitor. Disse nyhetene dytter Rummelfiold inn i en slags alkoholpåvirket paranoia, og hun ble ofte sett rundt omkring på skolen mens hun holdt en flaske sherry for matlaging, klagende over at hun var et offer for Uffert.

Hennes største frykt ble berettiget da Uffert avsatte Rummelfiold, selv om Humlesnurr utøvde sin gjenværende autoritet som rektor til å forhindre at Uffert satte henne på gaten. I *[[Harry Potter og Halvblodsprinsen]]* blir det avslørt at Humlesnurr var redd for Rummelfiolds sikkerhet hvis hun våget seg utenfor skolen, siden Fyrst Voldemort sannsynligvis ville prøve å få tak på henne slik at hun kunne fortelle ham hvilken spådom hun hadde gitt om ham. Humlesnurr ansatte en kentaur ved navn Florens som Rummelfiolds arvtaker ved skolen. Etter at Uffert ble jaget fra skolen og returnerte til Magidepartementet ble imidlertid Rummelfiold gjeninnsatt, selv om hun noe motstridende måtte dele ansvar for clairvoiancefaget med Florens.

### Profetien
Rummelfiold har vært ansatt ved Galtvort siden 1979 (17 år i Harrys sjette år ved skolen). Hun har oppgitt to korrekte profetier. Begge involverte Fyrst Voldemort. Den første profetien ble avgitt under hennes intervju for lærerjobben ved Galtvort. Hun fortalte Harry at Humlesnurr opprinnelig ikke virket lovende med tanke på jobben, men ved slutten av intervjuet virket han mye mer interessert i å ansette henne. Hun vet ikke at hun avga en profeti, og husker bare at hun følte seg litt svimmel og uvel, noe hun mente måtte komme av at hun ikke hadde spist. Hun husker også at Severus Slur og bartenderen ved Galthodet hadde kommet inn i rommet. 

Den første profetien var:

Denne profetien antar man refererer til Voldemort («Mørkets fyrste») og Harry Potter (som ble født 31. juli). Da profetien ble laget kunne den også ha referert til Nilus Langballe (født 30. juli). Deler av profetien ble oppfylt natten 31. oktober 1981 da Potter uvitende fratok Voldemort hans krefter, ved å overleve hans drapsformel *[[Avada Kadavra]]*.

Mot slutten av *[[Harry Potter og Føniksordenen]]* avslører Albus Humlesnurr at han forstår profetien slik at den peker på Harry og ikke Nilus. Han tror imidlertid at valget om hvem den skulle peke mot ble tatt av Voldemort selv, da han valgte å gå etter Harry istedenfor Nilus, og dermed «*merket ham som sin like*». Humlesnurr tror også at «*kreftene som er Mørkets herre ukjente*» er kjærlighet. I tillegg tror han at setningen «*den ene må dø for den andres hånd*» betyr at Harry må drepe Voldemort eller omvendt.

Den andre profetien var:

Denne profetien ble oppfylt da Petter Pittelpytts sanne identitet ble avslørt og han rømte for å slå seg sammen med Voldemort og hjelpe ham å få tilbake kreftene i *[[Harry Potter og fangen fra Azkaban]]*.

En liten passasje i *[[Harry Potter og Halvblodsprinsen]]* tyder på at Rummelfiolds egenskaper som synsk kan være undervurdert. Mot slutten av boken blir hun hørt mens hun klager over at Humlesnurr har ignorert hennes advarsler om død og ødeleggelse. I et kort møte med Harry drar hun fram et tarotkort og mumler «*… det lynrammede tårnet … katastrofe. Ulykke. Kommer nærmere hele tiden …*». Dette framstår som en noe ukarakteristisk nøyaktig beskrivelse av kampen som senere skal oppstå ved Galtvort, i et kapittel som tituleres «Det lynrammede tårnet». J. K. Rowlings skeptiske behandling av Rummelfiold som synsk ser ut til å ha mildnet i lys av de klimatiske hendelsene som oppstår mot slutten av boken. Tidligere i boken gjør hun en annen forutseelse med tarotkort, som blir framstilt som noe humoristisk, da hun kommer opp med «En mørk ung mann, muligens bekymret, en som misliker den med spørsmålene». Hun blåser bort dette som tåpelig, uvitende om at Harry faktisk gjemmer seg for å unngå at hun gjør denne forutseelsen.

### Portretteringen av og opprinnelsen til figuren
Rowling har ofte uttalt at hun ikke tror på magi, og ikke mener at hennes lesere bør tro på det heller. Hun har hintet at portretteringen av Rummelfiold (en mystiker og spådame, muligens den typen «magi» barn mest sannsynlig møter på) som en slags ineffektiv gammel bedrager kommer fra dette.

Det engelske navnet Sybill kommer fra Sibyllene i gamle Hellas, som ga kryptiske spådommer om fremtiden som ofte ikke kunne forstås inntil de allerede hadde blitt oppfylt. Det britiske navnet «Trelawney» kan være en referanse til et utfordrende rop som ofte kunne høres i Sørvest-England, der Rowling vokste opp:

::*«Og skal Trelawney leve? Og skal Trelawney dø?*
::*Her er ti tusen personer fra Cornwall som spør hvorfor!*»

Ropet er en linje fra den uoffisielle nasjonalsangen til Cornwall, og omhandler marsjen til ti tusen protestanter fra Cornwall som ville fri den lokale biskopen fra Tower of London.

Alternativt kan det være en referanse til «Dr. Trelawney», en ubetydelig figur i *[[A Dance to the Music of Time]]*, en romanserie av Anthony Powell. Denne figuren er en mystisk spåmann, muligens en fiktiv versjon av Aleister Crowley.

## Remus Lupus

Remus Johannes Lupus, ( Født 10. mars 1960, død 2. mai 1998) som er varulv, var Harry Potters lærer i Forsvar mot svartekunster i hans tredje år på Galtvort høyere skole for hekseri og trolldom.

Lupus var en god venn av Sirius Svaart, Petter Pittelpytt og Jakob Potter, da de gikk på skolen.

Til Lupus' store overraskelse ble ikke vennene hans sinte i det hele tatt da de oppdaget hemmeligheten hans, men tvert imot gjorde de seg selv til animagere (folk som kan ta en dyreskikkelse) for å holde styr på ham mens han var i varulvham. Det var nære på at han slapp unna dem og fikk bitt noen, for eksempel Severus Slur. Slur var i det samme kullet som Lupus, og han virket svært nysgjerrig på hvorfor Lupus forsvant hele tiden. Han fikk en natt se Madam Pomfrit som fulgte Lupus til Prylepilen, det morderiske treet, der hun utførte en formel som fikk treet til å sløve lenge nok til at Lupus kunne krype inn i tunnelen under treet som førte til *hylehuset i Galtvang*, der han ikke kunne skade noen.

Dessverre hadde Slur allerede fått et glimt av Lupus, så nå kjente han til hans store hemmelighet. Lupus ble utnevnt til prefekt i femte klasse, og han var den mest ansvarsfulle og irettesettende i gjengen, men likevel grep han ikke inn når kompisene mobbet Slur. I *[[Harry Potter og Halvblodsprinsen]]* blir det gjort klart at Nymfadora Dult har en aldri så liten romanse med Remus, som selv mener at han er for farlig for henne og at hun fortjener en yngre mann som ikke er varulv. Dette gir hun blaffen i. Det blir også klart hvem som smittet ham med varulvforbannelsen, nemlig Fenris Vargar, som mener at varulvene burde ta over verden ved å holde seg sammen med sine medvarulver, og ved å smitte så mange som mulige hekser og trollmenn med varulvforbannelsen. Vargar og varulvtilhengerne hans var på samme side som Voldemort, ettersom Voldemort hadde lovet ut en lønn for dem. Lupus hadde fått i oppdrag av Humlesnurr å holde et øye med Vargar, ved å late som om han var på deres side.

Selve navnet *Remus* kommer muligens fra *Romulus og Remus*(Grunnleggerne av Roma), og etternavnet Lupus er sannsynligvis tatt fra det latinske ordet *Canis Lupus*, som betyr ulv. Hans kallenavn, Luna, kommer antagelig fra latinske navnet for Månen (etter som det er ved fullmåne han blir til en varulv). Lupus er også et stjernetegn. I legenden om Remus og Romulus dreper Romulus Remus.

Han gifter seg med Dult og de to får et barn sammen, som de kaller Teddy, etter faren til Dult. Remus blir drept under slaget ved Galtvort av Dolohov.

## Severus Slur
:*For utdypende artikkel, se [[Severus Slur]]*

## Venke Dolorosa Uffert

Venke Dolorosa Uffert er en kort, plumpete dame som ser litt ut som en diger padde. Hun har ofte en sort silkesløyfe i håret, noe som gir Harry et enda sterkere inntrykk av en padde, da sløyfen ser ut som en stor flue. Stemmen hennes er høy og jentete, beskrevet av Harry som om den høres ut som giftig honning. Fingrene hennes er beskrevet som butte og med mange stygge ringer på.

### Karriere og rolle
Da Uffert først opptrer i bøkene i *[[Harry Potter og Føniksordenen]]*, har hun stillingen «førstestatssekretær» ved Magiminister Kornelius Bloeufs kontor og opptrer som Harrys forhører i Heksingatinget, da han blir anklaget for å ha brutt forbudet mot å bruke magi utenfor skolen. Det blir senere avslørt at det er Uffert selv som har fått desperanter til å angripe Harry slik at han måtte bruke magi for å forsvare seg.

Uffert blir senere installert ved Galtvort høyere skole for hekseri og trolldom som den nye professoren i forsvar mot svartekunster etter ordre fra Magidepartementet. Hun underviser i henhold til departementets høyst begrensede og amputerte pensumliste, noe som gjør at elevene ved Galtvort ikke får bruke magi i timene.

Makten hennes øker gradvis ettersom hun raskt blir utnevnt den aller første storinkvisitoren ved Galtvort gjennom tidene, en posisjon som gir henne ekstraordinær makt over elevene, lærerne og pensumet ved skolen. Uffert oppretter en inkvisitorialtropp som belønner enkelte elever for å rapportere om ugjerninger andre elever gjør. Hun bruker også en veldig ondskapsfull og uvanlig straffemetode mot Harry, da hun tvinger ham til å skrive «Jeg må ikke lyve» med en magisk penn som tar blod fra baksiden av hånden hans og bruker det som blekk. 

Etter at Albus Humlesnurr forlater Galtvort, blir Uffert utnevnt til rektor. Rektorens kontor nekter imidlertid å åpne seg for henne, og hennes tid som rektor blir karakterisert av både aktive og passive opprør fra både elever og lærere.

Uffert blir hardt skadet mot slutten av *[[Harry Potter og Føniksordenen]]* da hun blir lurt til å gå inn i den forbudte skogen der hun fornærmer en gruppe kentaurer, og kaller dem «motbydelige halvkaster». Hun blir nesten drept. Like etter kommer Humlesnurr tilbake som rektor ved skolen, og Uffert blir observert da hun stikker av fra skolen, jaget av Gnav.

I *[[Harry Potter og Halvblodsprinsen]]* blir det avslørt at Uffert fortsatt er ansatt ved Magidepartementet under den nye magiministeren, Rufus Grimst. Hvilken posisjon hun har blir ikke avslørt før i Harry Potter og dødstalismanene hvor hun fremdeles er førstestatssekretær ved statsrådens kontor.

### Ufferts rolle i bok syv

Etter at Fyrst Voldemort har tatt over Magidepartementet fikk hun som oppgave, av daværende magiminister Trivius Fjoth-Ffjolne, å lage en ordning som skulle spore opp gompefødte og frata dem deres tryllestaver og dermed prøve å overbevise de andre i magikersamfunnet om at gompefødte ikke var ordentlige hekser og trollmenn og dermed mest sannsynlig føre dem til Azkaban for å straffe dem for å ha utgitt seg for å være trollmenn. I tillegg til at hun ga desperantene tillatelse til å gi dem som måtte prøve å rømme, desperantkysset.

Hun støter også på Mundungus Styrfeder og spør om han har løyve til å selge magiske effekter. Da han ikke har det, skal hun til å arrestere ham, men får øye på en medaljong (som han ironisk nok har stjålet fra huset til Sirius Svaart etter Sirius' død) og sier at hvis hun får den, er hun villig til å la ham gå. Denne medaljongen viser seg å være en Malacrux som tilhører Fyrst Voldemort.

### Personlighet
Uffert har store fordommer mot ikke-mennesker og delvis-mennesker («halvkaster»), og hun har skrevet en serie anti-varulv-lover som gjør det vanskelig for personer som Remus Lupus å få jobb. Halvjøtulen Rubeus Gygrid ble også et offer da hun evaluerte samtlige lærere ved Galtvort.

Hennes tid ved Galtvort er karakterisert av ondskap og fysiske straffemetoder mot elevene. Hun viser ekstrem ondskap med straffemetoden hun bruker mot Harry, samt at hun godkjenner at Fred og Frank Wiltersen skal piskes. Til slutt går hun til det skrittet at hun bruker en utilgivelig trylleformel mot Harry Potter, for å få ham til å avsløre hva han hadde gjort på kontoret hennes.

Hun blir sett på som hensynsløs og villig til å bryte loven for å beskytte Magidepartementet, eller for å dra Harry Potters meninger i tvil. I tillegg til å ha brukt en utilgivelig trylleformel har hun sendt desperanter på ham.

Som figur i bøkene, representerer hun ideen om at Harry Potter-verden ikke bare delt inn i gode personer og dødsetere, siden hun er tvers igjennom ond, uten å være en av Voldemorts støttespillere.

### Kritikernes respons
Professor Uffert er en av de mest upopulære *Harry Potter*-figurene. J. K. Rowling har selv sagt flere ganger at Uffert er «forferdelig».

## Referanser